ภาพสตรีคลุมชุดแชโดร์ในบริเวณอารามอิมามริฎอ (อ) เมืองแมชแฮด อิหร่าน
**แชโดร์** (เปอร์เซีย: چادر) หรือ **แชโดร์นมาซ** (เปอร์เซีย: چادر نماز) คือ ชุดคลุมชนิดหนึ่งที่ใช้ปกปิดเรือนร่างของสุภาพสตรีชาวมุสลิมในประเทศอิหร่านและในกลุ่มประเทศที่มีผู้นับถือศาสนาอิสลามนิกายชีอะฮ์ โดยเป็นผ้าคลุมยาวทรงรูปครึ่งวงกลม ส่วนมากจะเป็นสีดำ หรือสีขาว แชโดร์เป็นผ้าผืนใหญ่ที่สามารถคลุมตั้งแต่ศีรษะจนถึงเท้าของสตรี ซึ่งส่วนใหญ่แล้วแชโดร์จะไม่เย็บเป็นแขน แต่จะใช้การประคองแชโดร์ด้วยมือ หรือเข็มกลัด เพื่อรั้งแชโดร์ไว้ไม่ให้หล่น

ภาพยนตร์และรูปภาพต่าง ๆ ก่อนปี ค.ศ. 1970 บ่งบอกได้เป็นอย่างดีว่า เมื่อสมัยก่อนนั้น แชโดร์ที่เป็นสีดำนิยมใช้กันน้อยมาก เพราะส่วนมากแล้วสตรีอาหรับจะใช้แชโดร์ที่มีสีสันเสียมากกว่า

ประวัติความเป็นมา
-----------------

พลูทาร์ก (กรีก: Πλούταρχος; อังกฤษ: Plutarch) นักประวัติศาสตร์ชาวกรีก ได้เขียนถึงวิถีชีวิตของชาวอิหร่านในยุคสมัย จักรวรรดิอะคีเมนียะห์ (เปอร์เซีย: هخامنشیان‎) ว่า "เมื่อสตรีอิหร่านจำเป็นต้องออกจากบ้านเรือนของตน เพื่อเดินทาง เธอจะนำแชโดร์มาปกคลุมตัวตนและใช้มือจับมันไว้" อะห์มัด กุสระวีย์ (เปอร์เซีย: احمد کسروی) ได้ทำการสรุปในเรื่องนี้ว่า บุคคลที่เคร่งครัดในศาสนาอิสลามจะใช้แชโดร์เหมือนอย่างปัจจุบันนี้ ส่วนบุคคลทั่วไปก็จะใช้แชโดร์ในเวลาเดินทาง แต่จะมีขนาดผืนเล็กกว่า มีการเปลี่ยนแปลงเกิดขึ้นที่ละเล็กทีละน้อย จนกลายเป็นแชโดร์อย่างทุกวันนี้ ส่วนคำว่า แชโดร์ นั้นมีการใช้คำนี้มาตั้งแต่สมัยก่อนแล้ว

ด้านเศรษฐกิจ
------------

ภาพสตรีในชุดคลุมแชโดร์ ณ เมืองเฮราต อัฟกานิสถาน
ตามข้อมูลสถิติในปี ค.ศ. 2014 ชุดแชโดร์สีดำที่ถูกนำเข้ามายังอิหร่าน มีมูลค่ามากกว่า 100 ล้านดอลลาร์

แชโดร์ในวาระต่าง ๆ
------------------

ในประเทศอิหร่าน สุภาพสตรีจะสวมผ้าแชโดร์ในพิธีกรรมต่าง ๆ ทางศาสนาอิสลาม และจะสวมเมื่อไปยังสถานที่ศักดิ์สิทธิ์ต่าง ๆ ทั้งนี้เพื่อความเรียบร้อย และศาสนาคริสต์ในอิหร่านก็มีคำสั่งและกฎระเบียบที่เน้นย้ำสำหรับบรรดาสุภาพสตรีเช่นกัน

ชนิดต่าง ๆ ของชุดแชโดร์
-----------------------

* แชโดร์มิชกีย์
* แชโดร์แรงกีย์
* แชโดร์มิลลีย์
* แชโดร์อาระบีย์
* แชโดร์กัจจะรีย์
* แชโดร์ชอลดอร
* แชโดร์อะมอรอนีย์
* แชโดร์ดอนิชยูอีย์
* แชโดร์ลุบนานีย์
* แชโดร์อาซะนอ
* แชโดร์บีรูตีย์
* แชโดร์เกาษัร
* แชโดรีย์

ดูเพิ่ม
-------

* ฮิญาบ
* สตรีอิหร่าน
* ฮิญาบ อิสลาม

อ้างอิง
-------

1. ↑  برقع، حجاب یا نقاب؛ لباس "مناسب" زنان مسلمان کدام است؟ [Burqa, Hijab or Niqab; What is the "appropriate" clothing for Muslim women?] (ภาษาดารี). Deutsche Welle. เก็บจากแหล่งเดิมเมื่อ 2021-07-20. สืบค้นเมื่อ 2021-07-20.
2. ↑  Kasravi, Ahmad. خواهران و دختران ما [*Our sisters and daughters*] (ภาษาเปอร์เซีย). p. 7.
3. ↑  «واردات 100میلیون دلاری چادر مشکی» ["$ 100 million import of black Chador"]. پایگاه خبری تحلیلی خرداد نیوز [*Khordadnews*] (ภาษาเปอร์เซีย). คลังข้อมูลเก่าเก็บจากแหล่งเดิมเมื่อ 2014-09-03. สืบค้นเมื่อ 2014-08-31.
4. ↑  «چادر یونیفرم مخصوص حرم است.» [The uniform Chador is for the shrine]. شبکه اطلاع رسانی راه دانا [*Rah-e Dana Information Network*] (ภาษาเปอร์เซีย). 2015-04-23.
5. ↑  Durant, Will. تاریخ تمدن [*History of Civilization*]. انتشارات علمی و فرهنگی [*Scientific and Cultural Publishing*] (ภาษาเปอร์เซีย). Vol. 3. แปลโดย Ali Asghar Soroush; Hamid Enayat; Parviz Dariush. Tehran. pp. 698–699.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **แชโดร์**

* El Guindi, Fadwa (September 2003). *Veil: Modesty, Privacy, and Resistance* (Illustrated ed.). Oxford/New York: Berg Publishers. ISBN 978-1859739297.